Co-preşedintele PNL, Alina Gorghiu a declarat, săptămâna trecută, că liberalii susţin în continuare că este nevoie de organizarea a două tururi de scrutin pentru alegerea primarilor şi că vor ataca în contencios-administrativ Hotărârea de Guvern care prevede un singur tur.

De partea PNL se află şi Mişcarea Populară, în timp ce PSD, ALDE şi UNPR sunt împotriva acestei modificări. Mai mult, Liviu Dragnea susţine că Guvernul poate fi acuzat de blat cu liberalii.

În replică, Alina Gorghiu spune că ameninţările PSD nu o sperie şi că Liviu Dragnea are citez "metehne comuniste".

Liviu Dragnea, preşedinte PSD: „Credem că se poate discuta aici de posibile infracțiuni de constituire a unui grup infractional organizat. Acești oameni sunt într-un derapaj al democrației. Nimeni de la Guvern nu a reușit saă explice credibil de ce s-au grăbit cu această lege și sigur că oameni răutăcioși se gândesc că e vorba de un plan pentru a se adopta Hotărârea de Guvern repede, să se atace repede, să obțină un termen scurt de la instanță.”